Modimolle-monster: “Geen tekens van verkragting” | Maroela Media
ŉ Dokter wat in seksuele geweld spesialiseer het Donderdag gesê dit is nie verbasend dat Ina Bonnette bykans geen tekens van verkragting toon nie.
Dr. Susanna Grabe sê slegs 10 – 30% van verkragtingslagoffers toon sigbare beserings, berig EWN. Grabe getuig tans in die verhoor teen Johan Kotze, die sogenaamde Modimolle-monster, en sy drie mede-beskuldigdes, Andries Sithole, Pieta Mohlanhe en Frans Mphaka.
ŉ Dokter wat Bonnette aanvanklik ondersoek het, het getuig dat hy geen aanduiding van sodomie kon opspoor nie en slegs geringe beserings aan haar geslagsdele wat moontlik op verkragting kan dui. ŉ Seksueleaanrandingstoets het ook geen semen op haar gevind nie.
Bonnette se beweerde verkragters voer aan dat hulle slegs voorgegee het om haar te verkrag terwyl Johan Kotze hulle met ŉ geweer gedreig het om sy vervreemde vrou seksueel aan te rand.
Johan Kotze het erken dat hy Bonnette gemartel en vermink het en haar seun, Conrad, doodgeskiet het.
Twee vas nadat hulle glo goud in hotel wou verkoop
verkrag of nie, almal is skuldig! die deler is so goed soos die steler! in hierdie geval wens ek die doodstraf was nog in ons land!